Symbolae Sirenologicae. 
85 
nominatim, quae cum radio conjungebantur, ab halicorims et situ et figura et numéro forsan 
discrepasse. Facierum articularium distantia in radii extremitate inferiore ejus (Tab. VII. fig. 
15 В) multo major quam in Halicore (ib. fig. 20 В) (ubi inferiore dimidio (a, b) satis con- 
fluunt) conjecturae locum praebere ceterum videtur, os naviculare et lunatum in Rhxjiina. ut 
in Manato, (Tab. VII. fig. 16, 17) semper forsan fuisse sejuncta, non in os unicum, transversum, 
ut in Halicore (ib. fig. 19), plerumque confluxa; os triquetrum deinde magnum quidem, sed 
angustius quam in Halicore exstitisse. De ipsis ossibus carpi, metacarpi et digitorum phalan- 
gibus Rhytinae disserere non liquet, quum et in sceletis a me visis, et inter ossa sejuncta, quae 
comparare potui, ne vestigia quidem eorum indagare mihi contigerit. Ossium extremitatum 
descriptorum structura, magnitudo et junctura generalis, praesertira vero ulnae et radii 
inferioris extremitatis ratio, supra descriptae ceterum sine ulla dubitatione demonstrant. 
Rhytinam a reliquis Sireniis structura generali extremitatum haud discrepasse. Podaria ejus 
reliquorum Sireniorum partibus congruis, nominatim Halicores, magnitudine vix cessisse ex 
ossium brachii ratione satis patet, etiamsi mensuras eorum apud Stellerum (p. 296) frustra 
quaeramus. Stellero igitur Rhytinae humerum, ulnam, radium, metatarsum et tarsum, i. e. 
carpum et metacarpum, tantum tribuenti (1. 1. p. 306), omissis phalangibus digitorum, quas 
ob formae obiter consideratae similitudinem metacarpi ossibus adnumerasse videtur, haud 
annui potest. Rhytina e contrario vix carebat phalangibus, quum hae in Cetaceis genuinis 
etiam observentur. Omni jure itaque jam Siemaschko Rhytinae sceleti figurae, maxima 
ex parte ideali (Русская Фауна i. e. Rossica Fauna tab. 90), phalanges digitorum addidit, 
quae tamen secundum ipsam naturam minime sunt delineatae, magisque typum Cetaceornm 
genuinorum quam Sireniorum expriraunt, etiamsi conjiciendum sit, phalanges Rhytinae ad 
aliorum Sireniorum, nominatim Halicores, normam in Universum verisimillime fuisse formatas. 
Quamquam et ab hac et a Manatis, sicuti alia Rhytinae extremitatum ossa, notis quibusdam 
specialibus verisimillime differrent, sicuti facierum articularium diversitates in ulnae et radii 
Rhytinae et Halicores inferiore extremitate a me observatae, affinitatem quandam cum Manatis 
forsan referentes, supra indicatae, demonstrare videntur. — Unguibus vel ungulis, in Ma- 
natis visis, Rhyiinam minime praeditam fuisse ex ipsissimis verbis Stelleri (p. 306) conclu- 
deres, qui variae aetatis animalia observavit, pro certo igitur, si rêvera adfuerunt, de bis 
vix tacuisset. 
Etiamsi vero ossium carpi, metacarpi et phalangum Rhytinae cognitio hue usque desit, 
nihilominus tamen commentationis nostrae propositum aliorum Sireniorum ossium dictorum 
considerationem postulare futurisque observatoribus , quibus Rhytinae ossa carpi, metacarpi 
et digitorum ossa disquirere contigerit, considerationis facihoris ansam dare posse videtur. 
In Manatis ossa carpi (Tab. VII. fig. 16, 17) quoad numerum haud raro variant, etiamsi 
in Universum sex vel 7 inveniantur ad mammalium terrestrium typum formata, plus minusve 
angulata et invicem, sicuti cum ossibus brachii, articulata et approximata et in séries binas 
disposita. Ossium carpi quoad figuram variatio ceterum ex parte e specierum diversitate, 
secundum sceletos plures in posterum fortasse eruenda, derivari forsan poterit, quamquam. 
